**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 16/02/2023

**Δελτίο Τύπου**

**Το πάρτυ για τα 10 χρόνια λειτουργίας του ΕΟΠΥΥ το έχουν πληρώσει ακριβά οι γιατροί και τα πολυϊατρεία!**

Ο ΕΟΠΥΥ διαφημίζει το πάρτυ που θα κάνει για να γιορτάσει τα 10 χρόνια λειτουργίας του στις 23 και 24 Φεβρουαρίου στο Πολεμικό Μουσείο.

Μας αφήνει έκπληκτους η στάση και η θέση του ΕΟΠΥΥ, **όταν έχουν περικοπεί 2,2 δις ευρώ σε αυτήν τη δεκαετία** τα οποία ο ΕΟΠΥΥ τα ονόμασε rebate και claw back και τα ¨κούρεψε¨ από τους εργαστηριακούς και κλινικοεργαστηριακούς ιατρούς και τα πολυϊατρεία, ο Οργανισμός να σπαταλά χρήματα σε γιορτές και εκδηλώσεις για να γιορτάσει την επιτυχία του αυτή!

Ο ΕΟΠΥΥ κάνει κοινωνική πολιτική με τα λεφτά των παρόχων υγείας και αυτό θα ήταν πράγματι επιτυχία, αν είχε πραγματικά κάνει μεταρρυθμίσεις που θα φρόντιζαν επί της ουσίας τα δημοσιονομικά του Οργανισμού.

Αυτό που στην πραγματικά έχει γίνει είναι ότι έχει δημιουργηθεί ένας πυλώνας χρηματοδότησης από τους παρόχους υγείας οι οποίοι έχουν εγκλωβιστεί σε συσσωρευμένα ¨χρέη¨ που τους φόρτωσε ο ΕΟΠΥΥ.

**Η Πολιτεία δεν έχει μεριμνήσει, αρχικά να υπολογίσει το ποιες είναι οι πραγματικές ανάγκες του πληθυσμού για διαγνωστικές εξετάσεις και ύστερα να τις αποζημιώσει!**

Δεν έχουν ενταχθεί στα συστήματά του πρωτόκολλα συνταγογράφησης τα οποία έχουν παραδοθεί από τις αντίστοιχες Ομάδες Εργασίας στην Πολιτεία, ώστε να ψηφιοποιηθούν και να πραγματοποιούνται οι εξετάσεις που πραγματικά είναι αναγκαίες, αλλά αυτό που γίνεται είναι ότι όταν πηγαίνει ο λογαριασμός στον ΕΟΠΥΥ από τους παρόχους υγείας για να εξοφλήσει τις υποχρεώσεις του, ο Οργανισμός κόβει ό,τι δεν μπορεί να πληρώσει βάσει του ανεπαρκούς προϋπολογισμού του που διαχρονικά καταρτίζεται.

**Αυτό που τα πεπραγμένα αποδεικνύουν είναι ότι έχει μπει ένας κόφτης στα λεφτά που θέλει η Πολιτεία να πληρώσει για την υγεία των πολιτών και από εκεί και πέρα οι πάροχοι υγείας γίνονται χορηγοί των εξετάσεων των πολιτών αυτής της χώρας!!!**

Και αυτό δεν είναι για να καμαρώνει κανείς και να κάνει γιορτές για τον εορτασμό του, όταν οικογένειες έχουν καταστραφεί από τη λαίλαπα του ΕΟΠΥΥ!

Με δικά μας χρήματα γιορτάζετε τις ¨πολιτικές υγείας¨ που εφάρμοσε ο ΕΟΠΥΥ και στην ουσία ήταν πολιτικές κουρέματος των οφειλομένων σας!

Εξοφλήστε τους γιατρούς, τα εργαστήρια και τα πολυϊατρεία!

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ